PSI kanthi lelandésan sosialisme kang sinéndé ing ajaran Karl Marx lan Friedrich Engels tumuju masarakat sosialis kang dhedhasar kerakyatan. Parté iki nentang sistem diktatur proletariat kang diterapake ing Uni Soviet lan nagara-nagara sosialis liyané. Sosialisme kerakyatan kang dimaksud PSI ya iku sosialisme kang njunjung dhuwur drajat kemanusiaan kanthi ngakoni lan njunjung pepadaning drajat saben manungsa kang gregani pribadi sawijining wong ing pikiran lan sajeroning nindakaké sosialisme.